b'\n_START_ARTICLE_\nLietuvos vartotoj\xc5\xb3 institutas\n_START_PARAGRAPH_\nLietuvos vartotoj\xc5\xb3 institutas \xe2\x80\x93 Lietuvos nevyriausybin\xc4\x97 ne pelno vartotoj\xc5\xb3 gynimo ir konsultavimo organizacija. B\xc5\xabstin\xc4\x97 Vilniuje, S. Konarskio 49.\n_START_SECTION_\nVeikla\n_START_PARAGRAPH_\nLietuvos vartotoj\xc5\xb3 institutas \xc4\xafkurtas 2000 m. pabaigoje. Tikslas \xe2\x80\x93 ginti vartotoj\xc5\xb3 ekonominius ir saugos interesus, \xc5\xa1viesti, mokyti ir konsultuoti vartotojus bei verslininkus, skatinti s\xc4\x85\xc5\xbeining\xc4\x85 komercin\xc4\x99 praktik\xc4\x85, tobulinti verslo aplink\xc4\x85. Institutas rengia seminarus, \xc5\xa1vie\xc4\x8diam\xc4\x85sias radijo ir televizijos laidas, skaito paskaitas verslininkams ir vartotojams, prane\xc5\xa1imus konferencijose, skelbia straipsnius spaudoje, leid\xc5\xbeia leidinius vartotojams aktualiais klausimais, konsultuoja kokyb\xc4\x97s garantij\xc5\xb3, preki\xc5\xb3 gr\xc4\x85\xc5\xbeinimo, keitimo ir \xc5\xbeenklinimo, produkt\xc5\xb3 saugos, turizmo, aplinkosaugos ir kt. klausimais, teikia pastab\xc5\xb3 ir si\xc5\xablym\xc5\xb3 d\xc4\x97l \xc4\xafvairi\xc5\xb3 teis\xc4\x97s akt\xc5\xb3, dalyvauja standartizacijos veikloje, tiria vartotoj\xc5\xb3 nuomon\xc4\x99 apie preki\xc5\xb3 ir paslaug\xc5\xb3 kokyb\xc4\x99, atstovauja nevyriausybin\xc4\x97ms \xc5\xa1alies vartotoj\xc5\xb3 organizacijoms Europos vartotoj\xc5\xb3 konsultacin\xc4\x97je grup\xc4\x97je, vykdo vartotoj\xc5\xb3 \xc5\xa1vietimo projektus._NEWLINE_Prezident\xc4\x97 Zita \xc4\x8ceponyt\xc4\x97 \xe2\x80\x93 nuo 2000 m.'